วันก่อนได้ขับรถมาลองร้านเชฟโจว ซึ่งเป็นร้านที่เพื่อนชอบทานมาก เพื่อนแนะนำมาหลายทีแล้ว เลยมาลองซักที

ร้านจะอยู่ติดริมถนนเลยค่ะ หาง่าย มีป้ายชัดเจน ข้างร้านจะมีที่จอดรถไว้อำนวยความสะดวกด้วย ร้านดูสะอาดดีค่ะ มีคนนั่งทานเยอะเหมือนกันสำหรับมื้อสายๆวันหยุด

ร้านนี้จะเด่นเรื่องข้าวมันไก่ค่ะ แต่พอมาถึงร้านเลยเห็นว่า เมนูมีเยอะมาก เผื่อคนไหนอยากทานอย่างอื่นก็สามารถสั่งได้ด้วย ทั้งอาหารตามสั่ง ข้าวหมูแดงหมูกรอบ และก๋วยเตี๋ยว 

อาหารที่ได้ลองมี 
ข้าวมันไก่2จาน แบบติดหนังและเนื้อล้วน ข้าวมันร่วนดีค่ะ แต่ไม่แข็ง เนื้อไก่นุ่ม น้ำจิ้มอร่อยค่ะ ส่วนน้ำซุปมาร้อนมาก ระวังด้วยนะคะ 
ข้าวหมูกรอบ จานนี้หมูกรอบมาชิ้นเล็กมินิมาก ไม่ได้กรอบร่วน แต่ก็ไม่แข็งหรือเหนียวค่ะ น้ำราดอร่อยดี มาพร้อมน้ำซุปเดียวกับข้าวมันไก่ค่ะ จานนี้ทานแล้วไม่ค่อยอิ่มค่ะ เพราะหมูกรอบน้อยมาก ไว้คราวหน้าอาจจะต้องมาพร้อมหมูแดงด้วย ลองดู 

เราสั่งน้ำเปล่าขวดนึงค่ะ รวมราคาอาหารประมาณ 120บาทค่ะ ถูกและอร่อยทีเดียว ไว้คราวหน้าต้องมาฝากท้องที่นี่อีกค่ะ 